 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 538**

(protokols Nr. 18, 51. p.)

**Par finansējuma piešķiršanu transportlīdzekļa iegādei**

Sākoties jaunajam mācību gadam, lai Dzelzavas pagasta izglītības iestādēs tiktu nodrošināti izglītojamo pārvadājumi uz un no izglītības iestādi, nepieciešams iegādāties lietotu vieglo automašīnu ar 9 sēdvietām.

Dzelzavas pagasta pārvaldei pieejamie esošie vieglie automobiļi ir nolietojušies un to skaits, ietilpība nav atbilstoša, lai izpildītu izglītības iestāžu skolēnu pārvadājumus pienācīgā laikā un maršrutā.

Pārvaldei ir pieejams autobuss ar 19 sēdvietām, tomēr nav izdevies atrast autobusa vadītāju ar tā vadīšanai nepieciešamo profesionālo kvalifikāciju. Skolēnu pārvadāšanai, izmantojot ārpakalpojumu, netika saņemti piedāvājumi, kas būtu racionāli, salāgojami ar izglītības iestāžu vajadzībām un pašvaldības budžeta iespējām.

Kā galējais šī brīža risinājums, lai nodrošinātu izglītojamo transportēšanu uz un no izglītības iestādēm, ir veidot maršrutu ar diviem vieglajiem automobiļiem, kuros ir sēdvietas vadītājam un 8 bērniem, atsevišķos reisos plānojot skolēnu pārvadājumus ar Sarkaņu pagasta autobusu un vietās, kur maršruti pārklājas – ar Cesvaines vidusskolas skolēnu autobusu.

Noklausījusies sniegto informāciju, atklāti balsojot**:** atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Piešķirt Dzelzavas pagasta pārvaldei finansējumu lietotas automašīnas iegādei 10000,00 EUR apmērā no Madonas novada pašvaldības 2024. gada budžeta nesadalītajiem līdzekļiem, kas ņemti no Dzelzavas pagasta pārvaldes 2023. gada budžeta atlikuma.

Domes priekšsēdētājs A. Lungevičs

*Kalniņš 28308227*